Mário Zagallo

Mário Jorge Lobo Zagallo (Atalaia, Alagoas, 1931ko abuztuaren 9a – Rio de Janeiro, 2024ko urtarrilaren 5a) brasildar futbolari eta entrenatzailea izan zen.

1951 eta 1964 artean Flamengo eta Botafogo talde brasildarretan jokatu zuen. Ibilbide arrakastatsua izan zuen Brasilgo futbol selekzio nazionalarekin. 33 partida jokatu zituen 1958 eta 1972 artean eta bi aldiz izan zen munduko txapeldun 1958 eta 1962 urteetan.

Erretiratu ondoren entrenatzaile ibilbide bat hasi zuen. Brasilgo selekzioko hautatzaile gisa munduko txapeldun izan zen 1970ean. 1994an entrenatzaile laguntzailea izan zen Brasilek irabazitako txapelketan.

Munduko futbol txapelketako irabazleetako bat da futbolari eta entrenatzaile gisa, Franz Beckenbauer eta Didier Deschampsekin batera

Kategoria:Alagoas estatuko jendea
Kategoria:Brasilgo futbolariak
Kategoria:Brasilgo futbol entrenatzaileak
Kategoria:Rio de Janeiron hildakoak